Nafarroako Parlamentuko Mahaiak, 2021eko urriaren 13an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Cristina Ibarrola Guillén andreak aurkezturiko galdera, Osasunari buruzko Foru Lege berriari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2021eko urriaren 13an

Lehendakaria: Unai Hualde Iglesias

GALDERAREN TESTUA

Nafarroako Gorteetako kide eta Navarra Suma talde parlamentarioari atxikitako Cristina Ibarrola Guillén andreak, Legebiltzarraren Erregelamenduan ezarritakoaren babesean, galdera hau aurkezten du, idatziz erantzun dakion:

Osasun Departamentuak ba al dauka, 2015etik 2019ra bitarteko legegintzaldiaren fruitu, Osasunari buruzko Foru Lege berrirako zirriborrorik?

Osasun Departamentuak zer urrats egin ditu gaur arte Osasunari buruzko Foru Lege berrian aurrerabidea egiteko?

Osasunari buruzko Foru Lege berria dela-eta aurrekusitako ekintzen kronograma jaso nahiko nuke.

Iruñean, 2021eko urriaren 5ean

Foru parlamentaria: Cristina Ibarrola Guillén